Kaozeal:Inizi Orc'h ar C'hreisteiz - Wikipedia\nKaozeal:Inizi Orc'h ar C'hreisteiz\nEvit sklerijenniñ ar paourkaezh tud diouiziek e vije mat, goude an ober-mañ (http://br.wikipedia.org/w/index.php?title=Inizi_Orc%27h_ar_C%27hreisteiz&action=historysubmit&diff=847396&oldid=847388) , displegañ perak eo reizh an ober gant un arguzennig bennak. Bianchi-Bihan 7 Du 2010 da 17:35 (UTC)[respont]\nMard out bet o cheñch kenkent ha diouzhtu (ur c'hardeurig a-boan) eo moarvat abalamour ma oa faziek, ha ne'z peus ket graet gant "arguzennig bennak" ebet evit sklêrijenniñ an ober-se. N'eus forzh penaos e oa bet kaoz c'hoazh eus seurt traoù un nebeud mizioù 'zo. N'en doa talvezet da netra war a seblant. N'emaon ket o vont da advoulc'hañ divizoù aner.--Trec'hlid mitonet 7 Du 2010 da 17:44 (UTC)[respont]\nUn tammig labour a ran dre amañ ha n'em eus ket soñj nag eus an holl gaozioù kozh a vije bet nag eus an holl bennadoù am eus labouret warne. A-hend-all n'eus eur ebet da gemmañ pennad pe bennad hervez reolennoù diazez wikipedia. Bianchi-Bihan 7 Du 2010 da 17:49 (UTC)[respont]\nReolennoù diazez Wikipedia a lavar ivez eo ret reizhabegiñ ar cheñchamantoù er voestig "diverrañ" (hag amañ ne weler netra ).--Trec'hlid mitonet 7 Du 2010 da 19:56 (UTC)[respont]\nAdtapet diwar « https://br.wikipedia.org/w/index.php?title=Kaozeal:Inizi_Orc%27h_ar_C%27hreisteiz&oldid=847523 »\nKemmoù diwezhañ degaset d'ar bajenn-mañ d'an 7 Du 2010, da 19:56.


Papoua ar C'hornaoueg - Wikipedia\nPapoua ar C'hornaoueg\nBanniel Papoua ar C'hornaoueg (dilezenn). Graet e vez anezhañ Banniel ar Werelaouen\nPapoua ar C’hornaoueg eo an anv a ra an emsaverien bapou hag aostralazian — hag ar Bapoued hag an Aostralazianed dre vras —, koulz hag ar re a lavar eo direizh beli Indonezia war ar vro-se, eus hanterenn gornaoueg enez Ginea Nevez hag an inizi nes, hag anvet Ginea-Nevez ar C'hornaoueg gant Indonezia. Port Numbay (Jayapura evit gouarnamant Indonezia) eo ar gêr-benn.\nBetek 1962 e veze graet Ginea Nevez an Izelvroioù anezhi.\nRepublik Papoua ar C'hornaoueg, bet klasket sevel e miz Kerzu 1961.\nIrian Barat etre 1962 ha 1969 (da heul aloubidigezh arme Indonezia). Staget eo bet ar vro da vat ouzh Indonezia e 1969.\nIrian Jaya etre 1969 ha 2000.\nProviñs Papoua abaoe 2000 gant ur statud a “emrenerezh ispisial”. A-enep ar statud-se ez eus bet savet ur broviñs nevez er c’hornaoueg pellañ (Irian Jaya Barat, hag adanvet Proviñs Papoua ar C'hornaoueg diwezhatoc'h), e miz C’hwevrer 2003.\nGinea-Nevez ar C'hornaoueg abaoe 2003.\nAdtapet diwar « https://br.wikipedia.org/w/index.php?title=Papoua_ar_C%27hornaoueg&oldid=1465788 »\nKemmoù diwezhañ degaset d'ar bajenn-mañ d'an 4 Ebr 2013, da 17:04.


I have sold a property at 189 14600 MORRIS VALLEY RD in Mission\nI have sold a property at 189 14600 MORRIS VALLEY RD in Mission.\nI have sold a property at 99 14700 MORRIS VALLEY RD in Mission\nI have sold a property at 99 14700 MORRIS VALLEY RD in Mission.\nI have sold a property at 33 14700 MORRIS VALLEY RD in Mission\nI have sold a property at 33 14700 MORRIS VALLEY RD in Mission.\nI have sold a property at 205 14600 MORRIS VALLEY RD in Mission\nI have sold a property at 205 14600 MORRIS VALLEY RD in Mission.\nI have sold a property at 124 14700 MORRIS VALLEY RD in Mission\nI have sold a property at 124 14700 MORRIS VALLEY RD in Mission.\nI have sold a property at 3 14600 MORRIS VALLEY RD in Mission\nI have sold a property at 3 14600 MORRIS VALLEY RD in Mission.\nI have sold a property at 23 14600 MORRIS VALLEY RD in Mission\nI have sold a property at 23 14600 MORRIS VALLEY RD in Mission.\nI have sold a property at LT.7 14505 MORRIS VALLEY RD in Mission\nI have sold a property at LT.7 14505 MORRIS VALLEY RD in Mission.\nI have sold a property at LOT.11 14505 MORRIS VALLEY RD in Mission\nI have sold a property at LOT.11 14505 MORRIS VALLEY RD in Mission.\nI have sold a property at LT.5 14505 MORRIS VALLEY RD in Mission\nI have sold a property at LT.5 14505 MORRIS VALLEY RD in Mission.\nI have sold a property at LT.3 14505 MORRIS VALLEY RD in Mission\nI have sold a property at LT.3 14505 MORRIS VALLEY RD in Mission.\nI have sold a property at LT.4 14505 MORRIS VALLEY RD in Mission\nI have sold a property at LT.4 14505 MORRIS VALLEY RD in Mission.


Kaouenn.net - Wikipedia\nKaouenn.net a zo ul lec'hienn internet 2.0 a glask bezañ ur skingomz hag ur skinwel war un dro. Videoioù eo a zo dreist-holl e-barzh. Krouet eo bet e miz Kerzu 2006 goude ma 'vefe bet nac'het gant ar CSA reiñ ur frekañs da Gaouenn FM evit bezañ ur skingomz kevredigezhel lec'hel e brezhoneg.\nKaouenn FM a oa bet krouet e miz Kerzu, ur gevredigezh gant ur 100 bennak a izili ha Gwilhom Morin da brezidant e oa. Kement a spi a oa er raktres-se m'he doa resevet ar gevredigezh skoazell un ugent kumun bennak eus Treger-Goueloù hag un hanter-kant kevredigezh lec'hel all.\nE miz Mae 2006, e voe kaset gant Kaouenn un teuliad kinnig d'ar c'h-Comité Technique Régional ha d'ar Conseil Supérieur de l'Audiovisuel (CSA) evit kaout ur frekañsenn evit Kaouenn FM, raktres skingomz brezhonek Bro-Dreger. D'an 18 a viz Du 2006 e voe nac'het ar goulenn gant ar CSA.\nDivizet e voe neuze sevel Kaouenn.net, dre ma n'eus ezhomm aotre ebet da vezañ war ar rouedad internet. N'eo ket ken koustus kennebeut bezañ war ar rouedad ha ledanoc'h e vez neuze an dachenn skignañ.\nUr gevredigezh doare lezenn 1901 eo Kaouenn.net. Ur pemp ezel bennak a zo enni bremañ, hag ar prezidant a zo Bertrand ar Gwiader. Ur pal eeun o deus, "reiñ tro d'an holl da gaout abadennoù e brezhoneg pe vefe dre son pe video". Ne resevont tamm yalc'had arc'hant publik ebet evit kas an traoù, met un tamm arc'hant o devez digant tud a galon vat a-wechoù. Diazezet eo ar gevredigezh e Ti ar Vro Treger ha Goueloù e Kawan.\nGant al lec'hienn e vez implijet ar c'hevratoù "Creative Commons" kentoc'h eget ar SACEM.\nWar al lec'hienn ez eus muioc'h eget 900 fichenn bet krouet, videoioù al lod brasañ anezho. Ar videoioù a vez graet gant tud a youl vat ha kaset e vezont da Gaouenn.net evit lakaat anezho en-linenn. Gweladennet e vez al lec'hienn gant tro 100 den bemdez ha fichennoù 'zo a zo bet kliket ouzhpenn da 2000 gwech warno.\nAdtapet diwar « https://br.wikipedia.org/w/index.php?title=Kaouenn.net&oldid=608264 »\nDernière modification le 9 Kzu 2009, à 16:52\nKemmoù diwezhañ degaset d'ar bajenn-mañ d'an 9 Kzu 2009, da 16:52.


Danevell 29 (live Lennegezh lise) - Gant an aon (Skrid)\nDanevell 29 (live Lennegezh lise)\nGant an aon\nDihuniñ a ris tro eizh eur vintin met e kador-vrec'h ar saloñs an hini edon ! Moarvat e oan bet lakaet eno goude ar fest-noz a oa bet e ti Jos Ar Borgn an deiz a-raok... Ur boan-benn spontus a oa kroget ennon pa oan savet ha n'em boa soñj eus netra, setu, d'am soñj em boa evet kalz re a chistr hag a Gorev e-kerzh an nozvezh. Mont a ris betek ar gegin da evañ un tasad kafe du ha war-lerc'h betek ma c'hambr d'en em walc'hiñ... Met pa antreis er sal, e troas gwenn ma fenn ruz; mont a reas pounner ma c'horf... Astennet e oa ma gwaz war hor gwele, leun a wad gantañ war e gorf noazh ! Spontet e oan bet...Va zal o c'hweziñ ez is diouzhtu da bellgomz d'ar bolis.\nMet piv 'n defe gellet dont tre en ti hag ober ar muntr-se ? Ha perak ?\nBuan-kenañ e oa en em gavet an archerien, hag, un eilenn war o lerc'h, Anjela, matezh an ti... Spontet e oa bet o welout kement-se ! Ar bolised a oa o furchal hag o furchal e pep lec'h en ti. Goude un eurvezh enklask e teuas un archer d'am c'haout, ur bistolenn gantañ e-barzh ur sac'h plastik :\n« Gant ar bistolenn-mañ eo bet lazhet ho kwaz en noz-mañ ! Evidomp-ni, kavet hon eus ar pezh edomp o klask, neuze, mar plij ganeoc'h, deuit ganeomp betek ti an archerien ! »\nMont a ris d'an archerdi gant Anjela met erru eno e voemp dispartiet ha kaset pep hini deus he zu da vezañ goulennataet ! Siwazh, ne voen gouest da respont da c'houlenn ebet dre ma n'em boa soñj eus netra...\nGoude bezañ bet komzet gant Anjela ha daou archer, e teuas sklaeroc'h an traoù em fenn : mezv e oan bet e-pad an noz e ti Jos, ha war-dro div eur vintin e oan kaset gant Anjela betek ma zi. Antoni, ma gwaz, a oa o c'hortoz ac'hanon. Ober a reas war ma zro ur wech aet Anjela kuit...\nChomet e oamp diwezhat a-walc'h en archerdi, ken ac'hann d'un archer dont d'am c'haout, paperioù gantañ en e zaouarn :\n« Deuit d'am heul ! » emezañ en un doare sec'h ha drouk. Heuliañ a ris anezhañ betek burev penn bras an archerien, ar jeneral Dirou. Mont a ris tre e-barzh met lakaet e voe din ar grizilhonoù war ma daouarn... Lavaret a reas ar jeneral diouzhtu :\n« Kavet eo bet hoc'h enlouc'hoù war ar bistolenn !!! Lazhet ho peus ho kwaz ! »\nGoude bezañ klevet kement-se, n'ouzon ket re petra 'c'hoarvezas ganin; ha me da eilgeriañ :\n« N'em eus mann ebet da respont deoc'h evit en em zifenn, neuze, moarvat em eus lazhet anezhañ daoust ma karen anezhañ. Mezv e oan... Ne ouien ket petra 'raen... Karout a rafen e teufe en-dro d'am gwelet evit pardoniñ din. » O paouez lavaret edon em boa lazhet ma gwaz, ha padal, ne ouien ket hag ar wirionez e oa.\nKement a c'hoarvezas ganin war-lerc'h a dremenas buan-kenañ; barnet e voen 'pad daou zevezh hag ar varnerien a zivizas derc'hel ac'hanon en toull 'pad 15 vloaz. N'em boa nemet un dra d'ober a-raok mont d'an toull-bac'h : goulenn digant ma mignoned ha gant Anjela dreist-holl, dont da welet ac'hanon bep sizhun ha chom hep disoñjal ac'hanon biken.\nDiaes e voe ar sizhunvezh kentañ e-touez tud na vezont na sioul na fur... Bihan-bihan e oa ma c'hell ! Ne oa gwele ebet enni nemet ur planken koad; liñser ebet nemet ur c'hozh pallenn moan hag ouzhpenn-se e oa kaoc'h ha gwad ouzh ar mogerioù... Koulskoude ne oan ket heuget, dre ma ouien e oan da chom pemzek vloaz eno ha dre ma ouien e c'hoarvezfe traoù all ganin en toull...\nDont a rae Anjela bep tri devezh d'am gwelet. Adalek ur mare bennak avat, un tri miz war-lerc'h va barnedigezh, ne zeuas mui ! Aon am boa eviti... Marteze e oa c'hoarvezet un dra bennak ganti ha ne oa bet lavaret seurt din ! 'Pad ur miz e c'hortozis kaout keloù diganti met ne zeuas netra. Neuze e c'houlennis digant ur vignonez mont da welet e ti Anjela ha mat e oa an traoù ganti... Ha pa zistroas ma mignonez d'am c'haout e lavaras din :\n« Setu, o paouez bezañ bet en he zi emaon ha lavaret he deus din e oa gant re a labour ha ne c'helle ket dont d'az kwelet ken ! Met d'am soñj, ne c'hell ket labourat kalz dre m'emañ o tougen ! ». Neuze e teuas sklaer an traoù em fenn ! Goulenn a ris digant ma alvokad mont d'an ospital da glask disoc'hoù testoù Anjela...\nBabig Anjela 'oa hini Antoni ivez...\n© 1995-2002 Tangi Simon, Embannadurioù an Hemon, Skolaj Diwan, straed Gay Lussac, F-29480 ar Releg Kerhuon, Breizh, Europa.


Un dispac'hour polonat oa Jarosław Dąbrowski (Jaroslav Dombrowski e galleg), marvet e-pad darvoudoù Kumun Pariz e 1871.\nGanet e voe e Jitomir e Bro-Bolonia (Impalaeriezh Rusian) e 1836. Mab ur familh paour eus an noblañs e oa hag ober a reas e studioù e Brest-Litovsk hag e Sankt Peterbourg. Mont a reas e Lu ar C’haokaz betek 1859. Pa zistroas en em lakaas en Akademiezh al lu. Kaset e voe da Varsovia da vougañ an emsavadeg. Emglev a reas gant ar re-se betek mont er C’hengor Broadel Kreiz. Harzet e voe e 1862 ha kondaonet d’ar marv. E 1864 e voe cheñchet e gastiz e harlu. E Bro-C’hall ec'h erruas e 1865 ha gounit a rae e dammig kreun dre dresañ. E 1866, e-pad ar brezel etre Italia hag Aostria, e kejas gant republikaned evel Delescluze, Varlin ha Auguste. E-pad ar Sez e voe harzet div wech abalmour m'en doa kavet abeg en difenn, kement-se war ul levr-stroll.\nPa grogas ar Gumun e voe lakaet da gomandant an XIIvet lejion. Adalek an 9 a viz Ebrel e voe lakaet e-penn difenn an dachenn ar muiañ taget: Neuilly. Rossel a roas dezhañ renadur holl soudarded ar ribl dehoù. C’hoant en doa d'implij ar c'hanolierezh met ne voe ket selaouet. D’an 23 a viz Mae e voe gloazet-bras war bardell straed Myrrhe. Mervel a reas div eurvezh diwezhatoc’h. E gorf a voe kaset d’ar Père-Lachaise evit bezañ enoret. Ur chapel-biledoù a voe aozet hag ar bobl a rae al lost evit pokat da dal gwellañ jeneral ar Gumun. War a seblant e vije bet douaret korf Dombrowski e bered Ivry, hogen den ne oar pelec’h emañ e gorf.\nAdtapet diwar « https://br.wikipedia.org/w/index.php?title=Jarosław_Dąbrowski&oldid=1894203 »\nKemmoù diwezhañ degaset d'ar bajenn-mañ d'an 6 C'hwe 2021, da 13:27.


Armorik, Hon ampartiz | Armorik, le whisky breton\nToud hon ampartiz da servij Armorik\nAbaoe 1900, ger-stur an uzin lambig eo ‘Gwelloc’h bepred’. Evit ma heuliomp hon ger-stur, an uzin lambig a laka uhel tre ar varrenn evit dibab ar gwella danvezioù ha n’eus nemet ar gwellañ pourvezerien a vez dibabet evit respontiñ d’hon goulennoù. Toud hon produioù a zo krouet ha koshaet en uzin lambig. Evel peb uzin lambig artizanel, nac’hañ a reomp peb izelaad war ar galite hag hon wiskioù eo prouenn hon gouestladur d’ar wellentez.\nDour mammenn Rest Avel ‘demeurañs an avel’, a gaver 100 m e donder dindan an uzin lambig. Pur ha sklaer, an dour a zo skañv e kalc’h, merket gant greunvaen an arvor breton.\n– Heiz malted evit ar maltoù a ouenn Armorik, eus Breizh hag ar Frañs.\n– Gwinizh evit ar wiskioù koublet, eus Breizh ha heb bezañ kemmet hervez o genoù organegel.\nAbaoe 2015 e labouromp gant edoù a orin biologel. A-benn 2020, an holl edoù a implijimp a vo a orin biologel.\nA-raok bezañ digaset d’an uzin lambig, an heiz a implijomp a c’hle bezañ malted. Gwechall ar maltañ veze graet en uzinoù lambig o unan, hiziv an deiz e vez leusket ar maltañ d’an uzinoù ispisialiset.\nDav eo brochañ eginadur an heiz en ur c’hlebiañ anezhañ ha neuze leuskel anezhañ da eginañ, a-raok sec’hañ anezhañ. Ar bazenn beurbouezus-mañ a bermet da brientiñ ar greun evit bezañ breset. Keit e vez oc’h eginañ, ar greun heiz a brodu enzimoù a chañcho an ampez e sukr pa teuont da vezañ breset.\nAr maladur hag ar bresadur\nNeuze e malomp ar malt en ur vilin evit kaout ur bleud gros graet grist anezhañ. Dav e vez bezañ resiz tre gant ar maladur evit bezañ gouest da gaout ur bresadur parfet : re a vleud, ha dond a raio pouloudoù war wel ; re a blusk ha ne vo ket gwall vad eztennadur ar sukr.\nAr grist a vez mesket gant dour keit e vez graet ar bresadur (evit roi deomp ar bres). Dav vez meskañ an dour hag ar grist da wrezverk 63°c. Ar gwrezverk-mañ a bermet chañchamant parfetañ an ampez e sukr dindan oberiantiz enzimoù ar malt.\nDa c’houde e tastumomp ar fro (an dourenn sukret a zeu eus bresadur an dour hag an edoù). Ober a reomp hon seizh posubl da gaout ar fro muiañ sklaer posubl evit kaout ur wiski frondeg ha ront.\nAr penton bresañ en deus ur foñs toullet-didoullet a leusk ar fro da zeverañ er-maez. Ar penton a zalc’h ar restachoù solut a vez roet d’ul labourer-douar evit boueta e loened.\nLa cuve de brassage possède un fond perforé qui permet de laisser s’écouler le moût tout en conservant les résidus solides qui sont donnés à un agriculteur local pour nourrir le bétail.\nDiblaset e vez ar fro e pentonioù goiñ anvet « washback-où ». Ouzhpennet e vez goedennoù, diorroet ez ispisial evit ezhommoù ar wiski, evit brochañ ar goadur.\nEn hon uzin lambig ar goadurioù a bad etre 3 ha 4 devez. Oberiantiz ar goedennoù a chañch ar sukr e alkool hag a leusk tec’hel gaz karboneg ha gwrez en ur ziorren ur palikedad frondoù a ro o ferzhioù d’ar wiski da zont. An dourenn a zeu er-maez, ar wash, en deus un derez 8 da 10 % Vol.\nImplijout a reomp diou vammenn a oedennoù, dibabet evit kaout ar frondoù c’hoantaet hag ar rentamant gwellañ : unan eus ar mammennoù a zo choazet evit e c’hallout da broduiñ alkool hag an hini all evit e ferzhioù frondeg. An eil mammenn a c’hoedennoù, ouzhpenn chañchañ sukr en alkool, a brodu ur bern kediadoù a eil renk a roio tout blaz ar frouezh ha korf hon wiski da zont. Muzuliadur ar goedennoù-mañ ha gwrezverkoù ar goadur a zivizo peseurt blaz en do hon wiski da zont hag ar blaz frouezhus a eo perzh Armorik.\nImplijout a reomp strilherezhoù kouevr mod Bro Skos, anvet pot stills, fardet ez ispisial evidomp e Cognac bremañ ouzhpenn 25 bloaz a zo, evit diorren frondoù difer Armorik. Ar wash zo tommet er c’hentañ strilherezh (ar wash still) evit bezañ strilhet ar c’hentañ gwech.\nAn alkool a sav en aezhennoù, ar re glouarañ a wlizhenno en dogenn a-raok bezañ adaezhennet, setu an argerzh anvet rectification. An aezhennoù a base war-lerc’h dre ar gwlizhennerezhoù evit dont en-dro da stad un dourenn.\nAn eil strilhadenn vez graet an deiz war-lerc’h en ur strilherezh bihanoc’h (ur spirit still). Diouzh an eil strilhadenn-mañ, ne zalc’homp ket met kalon ar strilhadenn (le cœur de chauffe) e-lec’h-ma kavomp ar frondoù pinvidikañ ha muiañ pur. En uzin lambig, ober a reomp eztennadurioù uel a-walc’h a-benn delc’hel an darn vrasañ eus ar frondoù (ar lodennoù muiañ dilikat eus ar strilhadur) en hon strilh. Stumm hon spirit still, bihan ha tev, a bermet deomp da gaout, en nespet an eztennadurioù uhel, ur strilh oleveg ha ront.\nAr ‘pennoù’, kentañ eztennadurioù ar strilhadenn, hag al ‘lostoù’, eztennadurioù fin ar strilhadenn, a zo kemeret evit bezañ adstrilhet goude. An argerzh strilha doubl a bermet deomp da greñvaat an alkool evit kaout un dourenn gant un derez a ouzhpenn 70% Vol. En ur bloaz, strilha reomp 150 000 litrad alkool pur).\nDa heuil ur c’hentañ koazh dour, ar strilh zo digased da 63% alkool a-benn bezañ lakaet en fustoù derv evit koshaat. Implijout a reomp ouzhpenn ur seurt fust :\n– fustoù koz bourbon (wiski graet er Stadoù Unanet) a zigas un douster hep ifamañ perzh frouezhus hon strilh ;\n– fustoù koz Xérès (pe Sherry Oloroso, graet er Spagn) a zigas ur blaz frouezhus gredus hag ispisuz ;\n– fustoù derv eus Breizh : a drugarez d’ur c’henlabour a ouzhpenn 15 bloaz gant an ONF ha toneller diwezañ Breizh, Jean-Baptiste Le Floc’h a Douarnenez, hon beus fardet fustoù derv eus koajeier ar C’hrannoù ha Breselien. Ar fustoù-mañ a zigas o blaz sukret naturel ha notennoù koadeg dilikat.\nKeit emaint o koshaat, eskemmoù gazus a c’hoari dre ar c’hoad derv. Dre-se peb hin, peb bro, a ro e zoare ispisial d’ar wiski.\nHon fustoù a goshaa dindan an hin a vor a zo liammet da arvor hanter-noz Breizh : an amzer zo dous (klouar ouzh ar gouañv, fresk ouzh an hañv) hag an oabl a c’hall cheñch penn-da-benn en un nebeut eurvezhioù etre barradoù glav ha heol trellus. Didan an hin klouar-mañ, ‘lodenn an aeled’ (d.l.e. al lodenn eus an alkool a ya en aezhenn beb bloaz) a sav beteg tro 3% en hon magazennoù.\nTout au long du vieillissement, des échanges gazeux se produisent au travers du chêne. Ainsi chaque climat, chaque région, donne sa typicité au whisky.\nNos fûts vieillissent sous le climat maritime propre à la côte nord de la Bretagne : les températures y sont douces (clémentes l’hiver, fraîches l’été) et le ciel peut alterner en quelques heures épisodes pluvieux et soleil éblouissant. Sous ce climat doux, la part des anges (le contenu du fût qui s’évapore chaque année) s’élève à environ 3% dans nos chais.\nKoublañ ha boutailhañ\nHon Mestr magazennoù a choaz ar fustoù prest evit ar boutailhañ.\nNeuze e komañs pazenn ar c’houblañ. Dav e vez koublañ etreze fustadoù disheñvel gant frondoù disheñvel a-benn kinnig ar wiski muiañ kempoues posubl. Da heuilh koazh diwezhañ tout hon dour mammenn, eo prest ar wiski da veza boutailhet.


Buhez ar Zent. pages 515, 516, 517. Encyclopédie Marikavel.\npages 515, 516, 517\nNaontekvet devez a viz Gouere\nSant Visant a Bôl\nPatron an holl okrou a drugare\nVisant a Bol a c'hanas en Pouy, en kichen Dax, en kreiz lanneier ar Gaskogn, d'ar 26 a viz ebrel 1576.\nN'oa c'hoaz nemet eur bugel, hag e weled dija o vleunian ennan e garante evit ar beorien.\nGoude bezan bet eur pennad o vesât loened e dad, e oe kaset da skol Tadou sant Fransez Dax, hag evel m'en devoa c'hoant da vont da veleg, ec'h eas eus Dax da Doulouz da genderc'hel e studi. D'an 23 a viz gwengolo 1600 e oe beleget.\nEun devez ma oa oc'h ober hent war vor, pemp bla goude, e kouezas etre daouarn an Durked, hen c'hasas da Dunis hag hen gwerzas eno evel sklavour.\nGoude bezan tremenet daou vla er reuz-ze, e teuas a benn da c'honid e vestr da Jezuz-Krist, hag ec'h eas gantan da Rom, da bedi war beziou an ebestel Per ha Pôl.\nEpad ar pempzek miz a dremenas en kêr-benn ar gristenien, ar c'hardinal Ossat a deuas da anaout e zantelez hag a gasas anezan, evit eun afer a bouez, da gaout Herri IV, roue Frans.\nVisant a ouezas en em denn ken brao, ma oe kinniget d'ezan abati Sant-Leonard; mes hen refuz a reas evit mont d'eur barouz vihan harp ouz Pariz, he hano Clichy.\nEno e lakas ar peuc'h er familhôu, e savas eun iliz neve, hag e skolaas en e di dek pe daouzek kloareg.\nWar ali ar c'hardinal Berull, e kuitaas e barouz evit mont d'ober skol da vugale an ôtrou de Gondy; epad an daouzek vla a dremenas oc'h ober ar vicher-ze, e reas eur vad vras, ken d'e skolaerien, ken d'o c'herent. Hanvêt ive, e keit-ze, gant ar roue, da berson ar galeou, e labouras meurbed war zilvidigez ar brizonierien ha war hini o mistri.\nSant Fransez a Zal hen c'hargas da ren e leanezed, hag hen ober a reas epad tost da zaou-ugent via, gant kement a furnez, ma lavare eskob Jenev n'en devoa biskoaz anavezet eur beleg kenkouls hag an ôtrou Visant.\nLabourat a reas rnuian m'hallas da gelenn ar beorien, ha dreist-oll, an dud diwar ar mêz. Evit rei an dorn d'ezan war an dachen-ze, e savas eur genvreuriez misionerien, lezhanvet Lazaristed, a oe ôtreet gant Urban VIII, er bla 1632.\nLabourat a reas ive evit ma vije savet dre ar vro kloerdiou bras, ma raje ar veleien konferansou etreze, ha m'o dije ar gloareged retrejou arôk reseo an Urziou.\nKas a reas misionerien, n'eo ket hepken en pevarc'horn ar Frans, mes en Itali, er Pologn, er Skoz, en Iverzon ha betek, zoken, en Afrik hag en Indez.\nGalvet a oe en kichen Loeiz XIII, pa oa war e dremenvan, hag adalek aeuze, ar rouanez Anna 'n Autrich, mamm Loeiz XIV, a c'houlennas bepred e ali var dreo Iliz Frans, hag hen, eus e du, a rê kement a oa en e c'halloud evit ne vije laket nemet ar veleien wellan en penn an eskoptiou hag ar manatiou.\nNe oa ket eun den en dienez ha n'en dije ket klasket e dennan anezi. Ar gristenien reuzeudik kouezet etre daouarn an Durked; ar vugale dilezet gant o zud; an dud yaouank diroll hag emzivad; ar merc'hed en danjer da goll o enor hag ar re o devoa hen kollet; ar brizonierien; ar bardonerien mac'hagnet; al labourerien ha ne oant ket evit labourât ken; an dud troët o spered; ar glaskerien bara, a gavas holl peurz en e vadelezou.\nAl Lorren, ar Champagn hag ar Pikardi, broiou-all c'hoaz, dismantret gant ar vosen, ar gernez hag ar brezel, a vevas diwar an aluzennou dastumet gantan.\nSevel a reas eun Urz merc'hed evit skola ar vugale, klask an dud reuzeudik ha pleal gante : Leanezed sant Visant a Bol, a zo brudet breman dre ar bed holl, hag a ve kavet en kement lec'h ma 'z eus vad d'ober ha daerou da zec'han.\nEun den oa an ôtrou Visant ha ne gare nag an êzamanchou, nag an enoriou, nag ar madou : Jezuz-Krist oa e Zoue ha klask a rê heuilh e skouer, en pep lec'h ha bemde, ha netra ken.\nEn e yaouankiz e oa eun den ter; mes kemer a reas ar c'hiz vat da chom hep lavaret eur ger, keit ha ma verve ar gwad en e galon, hag en doare-ze e plegas e dech fall, hag e teuas da vezan eur beleg ken hegarat ma ne deue den d'e gaout ha ne vije laouen o vont digantan.\nMervel a reas en Sant-Lazar, en Pariz, d'ar 27 a viz gwengolo 1660, en e bevare bla ha pevar-ugent. Klemant XII, o klevet ar vrud eus e vertuziou, eus e veritou hag eus e viraklou, a lakas e hano war roll ar zent, d'ar 15 a vezeven 1737, hag a c'hourc'hemennas ma vije grêt e ouel d'an 19 a viz gouere.\nLeon XIII, war c'houlenn eun niver bras a eskibien, a hanvas anezan da batron an holl oberou a drugare.\nD'ar varn divezan, Jezuz a lavaro d'ar re a vezo en tu deou d'ezan : « Deut, tud binniget ma Zad, kemeret peurz er rouantelez a zo bet ôzet evidoc'h adalek ar penn kentan eus ar bed. Rak naon am eus bet. hag ho peus root d'in da zibri; sec'hed am eus bet, hag ho peus roët d'in da evan; divroad oan, hag ho peus ma repuet; noaz oan, hag ho peus ma gwisket; klanv oan, hag oc'h deut d'am gwelet; er prizon e oan hag oc'h deut d'am c'haout. »\nNeuze ar re vat a responto d'ezan : « Otrou, pegouls hon deus-ni ho kwelet o kaout naon, hag hon deus ho maget; o kaout sec'hed, hag hon deus roët d'ec'h da evan? Pegouls hon deus-ni gwelet ac'hanoc'h divroad, hag hon deus ho repuet, noaz, hag hon deus ho kwisket ? Pegouls c'hoaz hon deus ni gwelet ac'hanoc'h klanv, pe er prizon, hag omp deut davedoc'h ? »\nHa Jezuz a lavaro d'eze : « En gwirione, me a lavar d'ec'h, bep gwech m'ho peus grêt an dra-ze d'ar bihanan eus ma breudeur, d'in ma-unan ho peus hen grêt. » SANT VAZE XXV.


Pajenn:Morvan - Buez ar Zent, 1894.djvu/462 - Wikimammenn\nPajenn:Morvan - Buez ar Zent, 1894.djvu/462\neunn den iaouank ho c’hasaz enn tu all gant he vag, ha p’o devoue treuzet ar ster, ne veljont mui na bag, na den iaouank ebed. Goudeze e kemerjont ar c’henta hent a gavchont. Mes Ismerii a ioa dija skuiz ; rak diou nosvez a ioa n’e devoa kousket banne. Chom a rejont eta eharz eur vezenn da ober eunn ehan hag eur voredenn.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/462&oldid=137673 »


Région_Bretagne - Sevel ur steuñv breizhat evit an dour\nUn dalc’h pouezus-bras eo merañ an dour e Breizh. Ar c’hudennoù yec’hed foran hag ur bern obererezhioù armerzhel a zo stag ouzh kalite an dour. Gant an doareoù hin a zo tonket da vont war washaat (barroù-amzer ha dourioù-beuz er goañv, sec’horioù en hañv) ez eo mall-bras merañ ar meteier dourel war hir dermen.\nEvit an holl abegoù-se e oa krog ar Stad, ar Rannvro, ar guzulierien-departamant, Ajañs an dour Liger-Breizh hag an obererien war an dachenn da labourat asambles, kerkent hag al Lun 8 a viz Kerzu. Gant Kuzuliadeg Breizh an dour hag ar meteier dourel emañ ar Steuñv breizhat evit an dour da vezañ savet. An ensavadurioù, dileuridi eus bodadoù lec’hel an dour hag eus sindikadoù an diazadoù doureier, an diazezadurioù publik a genlabour etrekumunel, dileuridi eus ar bed micherel (labourerien-douar, greanterezhioù, kreginerien...) hag implijerien a genlabouro e-pad daou vloaz evit sevel ur steuñv ober boutin.\nMerket eo an obererezh-stroll-mañ en Emglev evit dazont Breizh hag a-benn 2016 e teuio da vat. E miz Mezheven 2015 e vo kentañ Kuzuliadeg Breizh an Dour hag ar Meteier Dourel. Da c’hortoz e vo bodet an dud en nevezamzer a zeu e daou strollad gouestlet d’an danvezioù-mañ : « dour-gouarnerezh » ha « dour-armerzh ».\nAr soñj da lakaat an dud da gemer perzh e strolladigoù labour a oa deuet kerkent hag an deiz kentañ ma oa bet staliet ar Guzuliadeg. © Jean-Louis Aubert\nOuzhpenn 20 vloaz zo emañ kevelerien ar Stad hag ar Rannvro o plediñ gant teuliad an dour ha labouret o deus a-stroll evit adkavout e galite. Disoc’hoù kalonekaus a zo bet stadet hiziv an deiz gant an obererien bublik met n’emaint ket c’hoazh a-live gant rediennoù ar Sturiad-stern europat war an dour. Gant ar Guzuliadeg hag an danvez Steuñv breizhat evit an dour e vo cheñchet an traoù.


Poderezh - Wikipedia\nPodour e Nepal.\nAr poderezh a zo un oberiantiz arzel, a zo diazezet war krouidigezh pezhioù prierezh, savet diwar ur meskaj douaroù. An arzioù-mañ a zo poazhet er forn hag anvet int ivez "poderezh". Bez' e c'hellont bezañ traoù talvoudek evel : pladoù, asiedoù, podoù,..., pe objedoù kinklus. Ar poderezh a zo graet evit an dud vras hag ar vugale, un oberiantiz a zistign eo. Lakaat a ra da vleuviñ an dud dre ma c'hellont dispakañ o barregezhioù, o spered krouiñ hag o emfiziañs.\n2 An ostilhoù\n3 An teknikoù evit ober poderezh\n4 Ar sec'hadur\n5 Poazhañ hag amailhañ ar boderezh\n5.1 Ar fornioù\nGraet 'vez poderezh gant pri hag a zo a orin ur meskaj etre pri, merl ha danvez-kailhastr. Padal e vez komzet eus "douar" labouret. E ti ar bourvezerien arbennikaet, e vez kavet an aliesañ pri gwenn, ruz ha du. Met gwerzhañ a reont ivez pri gant livioù dreistordinal : roz, gwer, glas,...\nAn ostilhoù[kemmañ | kemmañ ar vammenn]\nE gwirionez, an holl ostilhoù boutin a c'hellont bezañ implijet evit reiñ louc'hoù kinklus er pri, da skouer : loaioù, kontilli, fourchetezoù, stouvoù kreion, kregin,... Ur wech poazhet ar pri, ez eus tu livañ ar pezh gant barroù-livañ boutin ha gant oksid evit livañ.\nAn teknikoù evit ober poderezh[kemmañ | kemmañ ar vammenn]\nur pezh graet diwar al labour war an turgn\nC'hwec'h doare disheñvel a zo evit stummañ an douar :\nal labour war an turgn : a zo an hini anavezetañ ha diaesañ. An teknik-mañ a zo deuet war-vel war-dro 4000 bloaz araok J.C. Tu 'zo lavarout eo an hini hag he deus reveulzet ar boderezh, peogwir a drugarezh dezhi ez eus bet tu krouiñ pezhioù reoliek penn da benn. D'ar mare-se e oant pezhioù skañvoc'h eget ar re krouet gant an doareoù all. Podoù ha asiedoù a vez savet an aliesañ gant an doare-se. An turgn a 'zo graet gant ur pladenn a-dro, anvet "Girelle". Evit-se eo ret kreizhennañ mat an douar, mestroniañ tizh an turgn gant un troadigell ha krouiñ ar stumm c'hoantaet er memes tro. Setu perak e c'houlenn un hir deskoni araok dont a-benn d'ober pezhioù brav. Ur vicher eo ivez.\nal labour gant plakennoù : ledet 'vez an douar gant ur ruilh koad evit kaout unan pe meur a plakennoù hag a vo bodet a-benn stummañ an objet. Soudet int gant taoligoù kontell el lec'h m'o deus da vezañ strollet ha peget gant douar gwak. Tu 'zo ouzhpennañ gwadegennoù douar evit kadarnaat ar boderezh. Gant an doare-mañ ez eus tu mont buhan met tu 'zo ober nemet pezioù geometrek. Tu 'zo memestra sevel poderzh kranek ma 'vez ruilhet ar plakennoù ha bodet an div penn enep. Ar plakennoù a c'hellont bezañ implijet ivez, evit leuniañ voulloù, ret eo neuze pegañ meur a re e diabarzh ur voull ha divoullañ pa ez int sec'h mat evit e aesaat. Gant an teknik-mañ ez eus tu mont buhanoc'h, peogwir ne vez ket gortozet kement eget gant sec'hadur ar "barbotine" (douar dourennek).\nur pezh gant "colombin"\nal labour gant rolladoù : a zo unan eus an teknikoù poderezh kentañ, bet treuzkaset gant an Amerikaned goude o dizoladenn gant Kristol Goulm. Kontrol al labour war an turgn eo hag implijet veze anezhi gant an holl sevenadurioù kentañ araok ma teufe war vel an turgn. Ar rollad a zo ur kranenn hir ha moan a vez ruilhet war un daol, ezhomm a zo eus meur a hini evit gellout sevel ur pezh bras. Tu 'zo mont buan gant an teknik mañ ha tu 'zo sevel pezhioù bras tre gant stummoù dieub penn da benn met pounner e chomont. An doare a c'hell bezañ kemmet un tamm en ur implij ur plankennig hag ur bilienn a-benn gwaskañ an douar ha stummañ ar pezh. Ar bilienn a zo e darempred gant an douar e diabarzh ar pezh hag ar blankennig en diavaezh er memes live, servijout a ra da skeiñ an douar ha da gwaskañ anezhi.\nar mezañ : labouret e vez gant ur voull pri hag a vo kizellet bihan ha bihan, en araok e vo roet he stumm gant gwask an div dorn. Goulenn a ra an doare-mañ barregzhioù arzel, resisder ha pasianted. Gant an doare-mañ e vez savet delwennoù.\nAr stamperezh : pouloudennigoù douar a zo lakaet a-ziwar pe e-diabarzh an objet torret ha da heul an douar a zo lenkret.\nAr voulerezh : an douar a zo dourennek he ket toazek. Produet eo gant ur meskaj poultr pri a zo tanav ha gant dour. Anvet eo neuze barbotine. Evit stummañ diavaezh ar pezh, e vez implijet ur moull e plastr peogwir e lonk an dour. Dac'haet e vez ar barbotine er moull dibabet e-pad un nebeut amzer. An dour a vez neuze lonket gant ar plastr ha douester an douar dourennek a bign e tal ar speurennioù. Gortozet e vez betek ma vo sec'h ar pezh moullet. An divouladur a zo aesaet gant diaezhennadur an dour, he deus bihanaet ar volum. War-lerc'h eo ret leuskel c'hoazh da sec'hiñ a-benn kaout un dac'h ler. Tu 'zo neuze d'an turgner difaziañ an diglokterioù ha toullañ troad ar boderezh.\nAr sec'hadur[kemmañ | kemmañ ar vammenn]\nUr wech echu ar pezh, ret eo lenkrañ anezhi gant ur spoueen glebiet ha lakaat da sec'hiñ e-pad ur sizhun evit ur sentimetr tevder. Da heul briket e vez anezhi gant paper gwer pe "Scotch Brite". Lenkret e vez anezhi c'hoazh, ar pezh a tenno an direizhderioù.\nPoazhañ hag amailhañ ar boderezh[kemmañ | kemmañ ar vammenn]\nAn arzoù poderezh a zo lakaet div wech da poazhañ en ur forn ispisial. Ur wech kentañ a-raok amailhañ hag ur wech all goude.\nAr poazhadur kentañ a servij da pobañ an douar. Pignerezh an temperadur a zo gorrek er penn kentañ, tro-dro 100 °C dre eurvezh e-pad 5 eurvezh dispartiet evit ma ne dorfe ket an objedoù. Goude e vez kresket an temperadur betek 1000 °C. Anvet eo ar poazhadur kentañ : ar wastell.\nTu ‘zo neuze kinklañ ar boderezh gant barroù livañ ha oksid eus livioù disheñvel. Ar wastell, kinklet gant al livioù c’hoantaet, a zo lakaet da soubañ en amailh. An amailh, a c'hell bezañ lakaet ivez war ar pezh gant ur barr-livañ pe ur bistolenn ispisializet. Ur seurt poultr livet eo hag a zo mesket gant dour.\nAn eil poazhadur a servij da stagañ an amailh. Tro-dro 960 °C e vo tommet ar forn e-pad 5 eurvezh evit ar feilhañs. Ar pezh a teu da vezañ lufret.\nAn temperadurioù poazhañ, etre 850 °C ha 1400 °C, a zo dibabet hervez an douaroù implijet. Diforc’hiet 'vez ar feilhañs poazhet gant temperadurioù izel hag ar c'hrag pe ar borselenn poazhet gan temperadurioù uhel (etre 1250 °C ha 1400 °C°).\nAr fornioù[kemmañ | kemmañ ar vammenn]\nAr fornioù implijet e poderezh o deus ur meizadenn disheñvel eget ar re all. Bez e c’hellont bezañ :\nFornioù gant koad : ar re mañ a oa ar fornioù gentañ o deus servijet da poazhañ priajoù. A drugarezh dezho ez eo bet krouet priajoù gant un dalvoudegezh uhel e China ha Japan. Bez e c’hellont a-dra sur poazhañ gant un temperadur uhel an objedoù porselenn met ret eo mestroniañ anezhe mat : choaz ar c’hoad a vo lakaet e-barzh, an aozadur hag evezherezh ar poazhadur.\nFornioù gant gaz pe tredan.\nPodour[kemmañ | kemmañ ar vammenn]\nMeiziñ ha fardañ objedoù prierezh talvoudek pe kinklus, eo labour ar podour. Gant sikour un turgn pe gant an div dorn nemetken eo savet ar boderezh gantañ. Implijout a ra douaroù gant perzhioù disheñvel ha temperadurioù poazhañ disheñvel. Evit bezañ efedus a-benn gwerzhañ anezho ret eo dezhañ krouiñ pezhioù dreistordinal hag a blijfe d’ar brenerien.\nAdtapet diwar « https://br.wikipedia.org/w/index.php?title=Poderezh&oldid=1874533 »\nTeknikoù ha skiantoù pleustrek\nKemmoù diwezhañ degaset d'ar bajenn-mañ d'an 10 Mae 2020, da 13:44.


Ar C’hasbah a zo ur c’harter kozh eus Alje (en arabeg القصبة). Kavet e vez kasbahioù en ur bern lec'hioù er broioù arab. comme toutes les kasbahs et alcazabas, tire son nom de l’arabe القصبة, al qasaba, « la citadelle ». Dont a ra ar c'hasbahioù hag alkazabahioù diwar ar ger arabeg ha a dalvez kement ha 'gwikadell'.\nUr bern tud a zo marvet e-barzh da goulz Emgann Alje e 1957. Klask a reas an FLN tapout ar galloud er C’hasbah . Anvet e oa a-raok Al-Djazair.\nAr C’hasbah a zo bremañ, n’eo ken nemet un lec’h distrujet gant an amzer, 1200 ti a oa c'hoazh er 1962 met nebeutoc'h a zo bremañ. Posupl e vez kavout memes tra ur teñzor saverezh bennak a-wechoù. War zinaou emañ ar c’harter (118 metrad). Ar straedoù a zo evel ur milendall.\nAdtapet diwar « https://br.wikipedia.org/w/index.php?title=Kasbah&oldid=1521379 »\nKemmoù diwezhañ degaset d'ar bajenn-mañ d'an 30 Gou 2013, da 18:22.


Ifigeneia - Wikipedia\n(Adkaset eus Ifigenia)\nIfigeneia (Ἰφιγένεια / Iphigéneia e gregach), Ifianassa (Ἰφιάνασσα / Iphianassa) gant Homeros, a oa merc'h da Agamemnon ha Klytaimnestra, c'hoar da Orestes, Elektra ha C'hrysothemis. Evel diskennadez da Atreüs e oa mallozh an doueed warni evel war holl dud he ziegezh, an Atrided.\nIfigeneia (e kreiz) kaset d’an aberzh dirak an diouganer Kalc'has (en dorn dehoù) hag Agamemnon he zad (en dorn kleiz) a c’holo e benn da ziskouez e c’hlac’har. Artemis a weler en oabl, ganti un heizez a gemero lec’h ar plac’h. Hirlivadur war blastr, war-lerc’h 62 goude JK. Dont a ra eus porrastell Ti ar Barzh (VI, 8, 3.5) e Pompei. Miret e Mirdi Broadel Hendraouriezh Napoli.\nGant he zad, war ali an diouganer Kalc'has, e oa bet divizet e vije aberzhet d'an doueez Artemis, a oa o terc'hel listri ar C'hresianed en Aolis, hag a vire outo da skeiñ war-du Troia.\nAdtapet diwar « https://br.wikipedia.org/w/index.php?title=Ifigeneia&oldid=1772214 »\nDernière modification le 10 Her 2017, à 14:41\nKemmoù diwezhañ degaset d'ar bajenn-mañ d'an 10 Her 2017, da 14:41.


James Bond girl - Wikipedia\nSkouerioù James Bond girls\nUr Bond girl, pe James Bond girl, a vez graet eus ur vaouez e karantez gant James Bond pe o harpañ anezhañ er romantoù, filmoù, pe c'hoarioù video. Anvioù ar Bond girls a c'hell bezañ c'hoarioù gerioù evel evit Pussy Galore, Plenty O'Toole, Xenia Onatopp, pe Holly Goodhead c'hoazh.\nUr James bond girl a c'heller ober ivez eus un aktourez he devoa c'hoariet ur roll evel-se, evel Ursula Andress, Honor Blackman pe Eva Green.\nN'eus reolenn sklaer ebet evit gouzout peseurt maouez a c'hellfe bezañ ur Bond girl ha peseurt roll a vo ganti. Gellout a ra bezañ harperez pe eneberez da James Bond, pouezus evit kefridioù hennezh pe dister. Un nebeud maouezed evel Judi Dench M, pe Camille Montes, maouez ar spiañ bolivian a sikour Bond en Quantum of Solace, hag ar re-se n'int ket dedennet gant karantez ar paotr. Ne vez ket graet Bond girls anezho da vat a-benn neuze. En desped da-se e vez graet eus M hag he roll diazez ur Bond girl pe Bond woman.\nEr romantoù[kemmañ | kemmañ ar vammenn]\nTost en holl romantoù pe danevelloù James Bond gant Ian Fleming e kaver ur vaouez pe meur a hini hag a c'hallfed ober Bond girl anezho ; darn anezho a adkaver er filmoù ivez. Ar James Bond girls krouet gant Fleming o deus tresoù damheñvel (d'an nebeutañ er stumm lennegel). Dre-vras int merc'hed o deus e-tro 20 vloaz ; e-keñver Bond ez int dek vloaz yaouankoc'h dre vras.\nAwen Fleming evit ar Bond girls a c'hallfe bezañ ur vaouez bet e garantez, Muriel Wright, rak hervez The Times:\n"(she) has a claim to be the fons et origo of the species: pliant and undemanding, beautiful but innocent, outdoorsy, physically tough, implicitly vulnerable and uncomplaining, and then tragically dead, before or soon after marriage."\nWright a oa 26 vloaz ha "koant eston" p'he devoa kejet gant Fleming e 1935. Ur sportourez ampart e oa : rederez moto, skierez, c'hoarierez polo. Wright a oa dieub hag un top model pinvidik. Sot he oa gant Fleming, en desped d'ar fed e oa-eñ merc'hetaer daonet. Aet eo da Anaon e-kerzh ur vombezadenn dre aer e 1944. Fleming a oa bet drastet da vat, lavaret a rae diwar-benn Wright e oa "too good to be true".\nUrsula Andress (evel Honey Ryder) en Dr. No (1962) zo dreistbrudet evel ar c'hentañ Bond girl, memes ma oa bet Eunice Gayson evel Sylvia Trench ha Zena Marshall evel Miss Taro er memes film, Goldfinger (1964). Adalek an trede film e kavet ur Bond girl pe meur a hini er filmoù.\nAdtapet diwar « https://br.wikipedia.org/w/index.php?title=James_Bond_girl&oldid=1864535 »\nKemmoù diwezhañ degaset d'ar bajenn-mañ d'an 30 Gen 2020, da 17:35.


519 – 927 →\n- Krouidigezh 519\n- Unvaniezh bro-SAoz 927\nRouantelezh Wessex a oa unan eus ar seizh rouantelezh angl-ha-saoz eus deroù ar Grennamzer, hag a badas eus ar VIvet betek an IXvet kantved ; a-raok ma oa savet rouantelezh Bro-Saoz end-eeun. Dont a ra hec'h anv eus West ha Saks (Saoz) (evel ma teue Essex eus East ha Saoz, ha Sussex eus South ha Saoz). War aodoù kreisteiz ha mervent Enez Vreizh e oa savet. Aloubiñ a reas ar rouantelezhioù angl-ha-saoz all (Mersia, Anglia ar reter, hag ar re all) kement ha ken bihan ma teuas da vezañ mestr war douaroù an holl Saozon ha ma teuas da vezañ rouantelezh Bro-Saoz.\nGoude deuet da vezañ ur gontelezh ez eas da get Wessex evel framm politikel en XIvet kantved. Hiziv an deiz e teu meiziad Wessex war an dachenn bolitikel en-dro rak lod a fell dezho krouiñ ur rannvro anvet evel-henn en douaroù a oa dindan ar rouantelezh-se er Grennamzer.\n1 Rouantelezh Wessex\n2 Meiziad Wessex hiziv\n3 Arouezioù Wessex\nRouantelezh Wessex[kemmañ | kemmañ ar vammenn]\nHervez ar C'hronik angl-ha-saoz e oa bet diazezet rouantelezh Wessex gant Cerdic ha Cynric, pennoù ar c'hlan anvet ar "Gewissae", a oa dilestret e Hampshire, daoust ma vez disfiz gant an istorianed ouzh an darvoudoù danevellet er c'hronik-se. Ar furchadennoù arkeologiezh a brou e oa bet savet ar rouantelezh e lodenn uhellañ an Tavoez hag e bro Cotswolds. Mojenn orin ar rouantelezh dispeleget er c'hronikoù a c'hall bezañ bet propaganda politikel evit reiñ un abeg evit aloubiñ bro ar Juted diwezhatoc'h, e Hampshire ar su hag en Enez Wight. Ar c'hentañ darvoud asur en istor Wessex eo badiziant ar roue Cynegils, war-dro 640.\nKavout a raed un niver bras a Saozon er c'hêrioù kozh dalc'het gant ar Romaned evel Dorchester ha Winchester, hag e burhoù nevez savet evel Wallingford. Goude aloubadenn he zachenn orin gant Mersia e Gloucestershire hag Oxfordshire, e oa bevenn norzh Wessex he-ha-hed ar stêr Tavoez. Southwark, a-dal da Londrez, war glannoù su an Tavoez, a oa unan eus ar burhoù, met Londrez a oa e diavaez bevennoù Saozon ar C'hornôg. Edo kreiz ar rouantelezh er pezh zo hiziv kontelezhioù Hampshire, Wiltshire, Dorset, Somerset, ha Berkshire.\nIwerzhon ha Breizh Veur war-dro 802. "West Wales" a weler skrivet war Kernev-Veur.\nWessex a astennas e vevennoù diwar-goust e amezeien, Brezhoned Domnonea peurgetket, faezhet ganti en diwezh, ha rouantelezh Mersia. Goude trec'h Egbert war Mersia e 825, ha pa zegemeras Northumbria e aotrouniezh e 829, e teuas Egbert da vezañ Bretwalda, da lâret eo aotroù Preden.\nE 686 e teuas Winchester da vezañ unan eus kêrbennoù dibad ar rouantelezh, goude faezhidigezh Atwald, roue Enez Wight, gant Kaedwalla, roue Wessex. Dindan ar roue Egbert an hini avat e teuas da vezañ ar gêrbenn nemeti. E 871 e tiazezas Alfred Veur, roue Bro-Saoz, e gêrbenn eno.\nAr reizhiad kêrioù mogeriet (ar "burhoù") savet e-pad ren Alfred Veur, deskrivet gant Aser hag ar C'hronikoù, ha testeniekaet en ur hidage hepken, a sikouras miret ouzh an Daned a aloubiñ su Bro-Saoz er bloavezhioù 870. Menegiñ a ra an hidage tri c'hreñvlec'h ha tregont, savet e doare ma ne'n em gavfe den ebet e Wessex pelloc'h evit un tennad un devezh war varc'h diouzh ul lec'h surentez.\nDont a reas Wessex da vezañ ur gontelezh etre 1016 and 1066. Echuiñ a reas tierniezh rouaned ar Wessex, deuet da vezañ mistri war rouantelezh Bro-Saoz gant marv ar roue Edouard ar c'hofesour. E-touez ar re a c'halle pignat war an tron war e lerc'h edo Harold Godwinson, kont Wessex, a voe lakaet da roue kent bezañ lazhet en emgann Hastings.\nWar a seblant rouaned Wessex ne zeuent ket roue dre hêrezh hepken. An danvez-roueed kreñvañ e-touez an tiegezhioù bras a veze dilennet pe diazezañ a raent o galloud dre nerzh war ar rouanez bihanoc'h. An dizunvaniezh degaset en diabarzh gant an doareoù ober-se o dije daleet emdroerezh Wessex da vezañ ur rouantelezh klok, met ur c'houlakadenn n'eo ken.\nMeiziad Wessex hiziv[kemmañ | kemmañ ar vammenn]\nWar-lerc'h an XIvet kantved ne oa ket bet eus Wessex ken en un doare ofisiel, evel framm politikel. Chom a reas bev meiziad Wessex er speredoù avat ha Thomas Hardy a vrudas anezhi en e romantoù hag en e varzhonegoù. Nevezik zo avat eo bet adsavet ar gontelezh evit ar priñs Edouard, mab ar rouanez Elesbed II.\nAr skrivagner saoz Thomas Hardy a implije ur gevred faltazi evel endro e romantoù, reviving the term Wessex evit gevred Bro-Saoz. E Wessex a oa ennañ holl ar c'hontelezhioù meneget er rannbennad kent war-bouez Gloucestershire and Oxfordshire, ha gant Devon ouzhpenn. Reiñ a reas d'ar c'hontelezhioù an anvioù ijinet da-heul : Berkshire = Wessex an norzh ; Devon = Wessex izelañ ; Dorset = Wessex ar su ; Hampshire = Wessex uhelañ ; Somerset = Outer Wessex; Wiltshire = kreiz Wessex. Deskrivet eo Kernev-Veur evel Off-Wessex pe Lyonesse.\nHiziv an deiz ez eus un emsav e kreiz ha su Bro-Saoz evit krouiñ ur framm sevenadurel ha politikel anvet Wessex. Ennañ e kaver tri strollad disheñvel met liammet etrezo. Strollad rannvroelour ar Wessex (Wessex Regionalist Party) zo ur strollad politikel disklêriet a gemer perzh en dilennadegoù. Ar Wessex Constitutional Convention zo ur lobby a-du gant un devolution evit Wessex a vod tud n'int ket eus "Strollad rannvroelour ar Wessex". Ar "Wessex Society" zo ur gevredigezh sevenadurel a glask diorren ha brudañ un identelezh sevenadurel evit Wessex hag a chom neptu war an dachenn bolitikel.\nDisplann eo bevennoù Wessex ha dizemglev zo diwar o fenn. Ar "Wessex Constitutional Convention" hag ar "Wessex Society" o deus lakaet Gloucestershire hag Oxfordshire ouzhpenn roll Hardy ; ha rannvroelourien Wessex, a implij termenadur Hardy eus Wessex, a c'hallfe heuliañ anezhe en amzer da zont.\nKavet ez eus bet abeg e termenadur rannvro Wessex gant tud a bep seurt. Kalz tud eus Devon, Somerset ar su hag eus lodennoù eus Dorset a soñj ez eo boutin dezhe ha da Gernev-Veur an hevelep identelezh keltiek ha domnoneat hag a-enep ez int. Tud all eus Kernev-Veur ne fell ket dezho bezañ lakaet e-barzh. Lod all a soñj ez eo reizh termenadur Hardy abalamour ma oa ar vro e norzh an Tavoez, gant Berkshire ha biz Somerset, ul lodenn eus Mersia e-pad ar pep brasañ eus ar marevezh angl-ha-Saoz. Un nebeud tud zo ivez e Hampshire hag a lavar e oa Hampshire ar su, hag Enez Wight, ur vro Jutat hag a zlefe bezañ meret en un doare disheñvel diouzh ar peurrest eus ar Wessex ma vefe anezhañ.\nAn emsav rannvroelour evit ar Wessex a harp e dermenadur eus Wessex, enni seizh kontelezh, war arguzennoù a denn d'an istor ha da zouaroniezh ar rannvro hiziv an deiz. Nac'hañ a reont cheñch anezhañ evit ar mare abalamour ma n'hallont ket hervezo reiñ o c'hoant d'an holl. Daoust da se e tisklêriont bezañ prest da cheñch o zermenadur en amzer da zont ma fell d'ar muiañ niver eus o izili.\nDisheñvel eo an dachenn zo dindan rannvro melestradurel Gevred Bro-Saoz hiziv an deiz, anezhi Wessex Hardy, nemet Berkshire, Hampshire hag Enez Wight, met gant Kernev-Veur ha Gloucestershire e-barzh. Emañ ar strolladoù evit ar Wessex o c'houlenn ma vo adwelet bevennoù ar rannvroioù evit klotañ gant o zermenadur eus Wessex.\nArouezioù Wessex[kemmañ | kemmañ ar vammenn]\nAroueziet eo Wessex alies gant ur seurt aerouant alaouret. Anv a ra Herri Huntingdon ha Mazhev Westminster eus un aerouant alaouret kemeret da arouez gant Saozon ar c'hornôg en emgann Burford, e 752. Taolenniñ a ra pallenn-moger Bayeux un aerouant alaouret diskaret da vare marv Harold II, a oa kont Wessex a-raok. Implijet e vez an aerouant alaouret gant Kuzul kontelezh Dorset en o siell e koun istor ar c'hontelezhioù. Savet ez eus bet ivez gant ar Wessex Society ur banniel ruz warnañ un aerouant alaouret.\n↑ The Burghal Hidage: kêrioù Alfred, Lec'hienn Alfred Veur\nThomas Hardy's Wessex Lec'hienn enklask gant an doktor Birgit Plietzsch\nAdtapet diwar « https://br.wikipedia.org/w/index.php?title=Wessex&oldid=1861267 »


D'ar 1-añ Pardaezlid - Eurliddouee L savet hervez deved an eil holleskebbod sakr\nD'ar 1-añ Pardaezlid - Eurliddouee L savet hervez deved an eil holleskebbod sakr\nXI-vet Deiz an-Aotrou en amzer blaen\nXI-vet Deiz an-Aotrou en amzer blaen 20\nDa Eurlid al lennadenn LENNADENN GENTAÑ Diouzh levr ar v/Varnerien 4-1-24 Debora ha Barak En deizioù-hont\nX-vet sizhun en amzer blaen 4\nXI-vet sizhun en amzer blaen\nD'ar 1-añ Pardaezlid\nGant lidkan Mari, ant,\n0 welout an engroezioù tud-se en devoe Jezuz truez outo, rak skuizh e oant ha mantret evel deñved hep mesaer.\nEvel-henn emañ Rouantelezh Doue, evel un den en deus taolet had en douar, hag e tiwan an had hag e kresk, hep gouzout dezhañ penaos.\nHa sed ur vaouez, ur bec'herez eus kêr, a gemeras ul lestr alabastr leun a. c'hwez-vat, en ur ouelañ e krogas da cIh1ebiañ.treid Jezuz gant he daeroù, hag e poke dezho, hag e skuilhe warno louzoù c’hwez-vat.\nAotrou Doue, c'hwi nerzh ar re a esper ennoc'h, selaouit gant madelezh ouzh hor pedennoù : pa ne c'hell sempladurezh an den marvel ober hepdoc'h netra santel, roit dimp bepred ho kras d'hor skoazellañ, ma c’hellimp heuliañ. ervat ho kourc’hemennoù, ha plijout deoc'h dre hor bolontez vat hag hon oberoù. Dre hon Aotrou ...\nDiouzh levr ar v/Barnerien 2, 6 --- 3, 4 Un dremmsell war amzer ar Varnerien\nKaset en devoa Josoua an dud, hag e oa aet mibien Israel pep hini d’e hêrezh, da berc'hennañ ar vro. 7\nHag o devoa servijet an dud an Aotrou holl zeizioù Josoua hag holl zeizioù ar gozhidi o devoe hiroc'h deizioù war-lerc'h Josoua, hag\no devoa gwelet holl oberoù an Aotrou, ar marzhioù en devoa graet evit Israel. 8 Hag e oa marvet Josoua, mab Noun, servijer an Aotrou, oadet a gant dek vloaz. 9\nHag e voe beziet e tiriad e hêrezh, e Tamnatsare, war venez Efraim, ouzh hanternoz menez Gaas. 10 Hag an holl rummad-se a voe dastumet gant o hendadoù, hag e savas ur rummad all war o lerc'h; ar re-mañ n’anavezent ket an Aotrou, nag an oberoù en devoa graet evit Israel.\nHag e reas mibien Israel an droug ouzh daoulagad an Aotrou, hag e servijjont Baal, 12 hag e tilezjont an Aotrou, Doue o zadoù, en devoa o zennet eus bro-Egipt, hag ez ejont war-lerc'h doueoù all, doueoù ar pobloù a oa en-dro dezho, hag e stoujont dirazo, o hegasiñ an Aotrou. 13 Hag e tilezent an Aotrou hag e servijent Baal hag Astarot. 14\nHag e tommas kounnar an Aotrou ouzh Israel, hag o lakas e dorn skraperien : skrapet ha gwerzhet e vezent ganto etre daouarn o enebourien diwar-dro ; n’hellent ken derc'hel dirak o enebourien. 15 Dre-holl ma-z aent, dorn an Aotrou a veze warno evit o gwalleur, evel m’en devoa lavaret an Aotrou, evel m’en devoa touet an Aotrou dezho, hag enkrez o devoe meurbet.\nHag e savas an Aotrou barnerien d’o salviñ eus dorn o skraperien. 17 Ouzh ar varnerien avat ne selaouent ket, met gastaouiñ a raent war-lerc'h doueoù all, hag e stouent dirazo, hag e tistroent buan eus an hent ma kerzhe warnañ o hendadoù, o devoa sentet ouzh gourc'hemennoù an Aotrou : ne raent ket kement-all. 18 Pa save an Aotrou dezho barnerien, e veze an Aotrou gant ar varnerien hag o salve eus dorn o enebourien, holl zeizioù ar varnerien, rak truez en devoa an Aotrou ouzh o hirvoudoù dirak o mac'homerien, o bourevien. 19 Pa varve ar varnerien, ez adkrogent gwashoc'h eget o zadoù da vont war-lerc'h doueoù all, d’o servijout, da stouiñ dirazo, hep dilezel o oberoù hag o doareoù aheurtet. 302\nHag e tommas kounnar an Aotrou ouzh Israel hag e lavaras : « Peogwir he deus torret ar Bobl-mañ va Emglev, an hini am boa gourc'hemennet d’o zadoù, ha n’o deus ket sentet ouzh va mouezh, 21\nme, kennebeut, ne ziberc'hennin nikun a dirazo eus ar pobloù en devoa lezet Josoua a-raok mervel. 22 Evel-se e vo amprouet ganto Israel : ha mirout a raint hent an Aotrou en ur gerzhout gantañ, evel ma reas o hendadoù, pe nann ? »\nHag en devoa lezet an Aotrou ar pobloù-se hep o diberc'hennañ re vuan, hep o lakaat e dorn Josoua.\nSed amañ ar pobloù a lezas an Aotrou evit amprouiñ drezo an Israeliz: an holl re anezho n’o devoa ket anavezet brezelioù Kanaan,\nha se evit kenteliañ rummoù mibien Israel, evit deskiñ dezho brezelekaat, ar re n’o devoa ket bet diagent un tamm kentel :\npemp satrap ar Pelishtiz, an holl g/Kanaaniz, Sidoniz ha Hiviz a oa o chom war venez al Liban, adalek menez Baalhermon betek Emat.\nAr re-se a oa evit amprouiñ drezo Israel, da c'houzout hag-eñ e sentfent ouzh gourc'hemennoù an Aotrou, en devoa kemennet d’o zadoù dre v/Moizez.\nPEBEILGANENN S 105(106), 40a.41a, 44; Brn 2, 16\nP/ Neuze e flammas kounnar an Aotrou enep e Bobl ; o droukreiñ a reas etre daouarn ar baganed ; * Sellout a rae gant truez ouzh o anken pa gleve o garmadennoù.\nU/ Hag e savas an Aotrou barnerien d’o salviñ eus dorn o skraperien * Sellout ...\nEus .Kelennskrid sant Kiprianus eskob ha merzher,\nwar Bedenn an Aotrou\n(Nn.4-6 CSEL 3,268-270)\nEus ur galon izelek e tle dont ar beden\nAr re a bed a zle bezañ en o c’homzoù hag en o goulennoù a-unan gant ur spered a emreizherezh, a barfeted, a zoujañs. Soñjomp emaomp dindan selloù Doue. Dav eo plijout da\nzaoulagad an Aotrou Doue dre emzalc’h ar c'horf ha doare ar vouezh. Merk an dud divergont ez eo ober trouz ha krial ; er c'hontrol, dereout a ra ouzh un den savet-mat pediñ gant\ndereadegezh ha parfeted. Ha neuze, an Aotrou en e gentelioù\nen deus gourc'hemennet deomp pediñ er sekred, e\nlec’hioù kuzhet ha distro, zoken er c’hambroù ; klotañ\na ra kement-se eus ar gwellañ gant ar feiz, dre ma ouzomp emañ Doue e pep lec'h, hag e klev hag e wel ac'hanomp, hag e tizh gant leunder e veurdez an traoù kuzh ha disgwel zoken, evel ma-z eo skrivet : Me, emezañ, a zo un Doue tost, ha n'eo ket un Doue pell, Mar bez kuzhet un den e lec’hioù kuzh, daoust ha n' hen gwelin ket ? Daoust ha ne leunian ket an neñv hag an douar ? Ha c'hoazh : e pep lec'h emañ daoulagad Doue o parañ war an dud vat ha war an dud fall.\nHa p'en em vodomp a-gevret gant hor breudeur, ha pa lidomp misterioù Doue a-unan gant beleg Doue, e tleomp kaout soñj ouzh an doujañs hag ouzh an urzh vat, ha n'eo ket teurel dibreder en aer, hor pedennoù, gant komzoù difurlu, na tatouilhat evel ur vilin-avel ur goulenn hag a zle bezañ erbedet ouzh Doue gant parfeted ; rak n'eo ket selaou ar vouezh eo a ra Doue, met ar galon ; n'en deus ezhomm ebet da vezañ galvet gant kriadennoù, pa wel zoken ar soñjoù, evel ma lavar ha m'henn diskouez hon Aotrou e-unan : Perak e soñjit drouk en ho kalonoù, hag en ul lec’h all: Hag e ouezo an holl Ilizoù ez eo me an hini a furch el lounezhi hag er galon.\nAnna, e levr kentañ ar Rouaned, hag a arouezie an Iliz, a daol evezh da heuliañ ar stumm-se da bediñ ; rak n'eo ket en ur huchal e rae he goulenn, met sioul ha dilorc’h e pede, e diabarzh he c'halon. Komz a rae gant ur bedenn guzh, met gant ur feiz anat. Komz a rae, n'eo ket gant he mouezh, met gant he c'halon dre ma ouie e oa evel-se e oa e kleve Doue ; hag e resevas, e gwirionez, ar pezh a c'houlenne, dre ma c’houlennas gant feiz. Setu ar pezh a lavar ar Skritur-Sakr : Komz a rae en he c'halon, he muzelloù a fiñve, met he mouezh na gleved ket ; hag an Aotrou a selaouas anezhi. Heñvel a lennomp er salmoù : Komzit en ho kalonoù, ha war ho kweleoù soñjit gant glac’har. Dre Yermia, ivez e ro ar Spered Santel an hevelep alioù, hag e tiskler :Gant skiant eo dleet deoc'h an azeuliñ, Aotrou. 304\nVa breudeur karet, an hini a vez oc'h azeuliñ, eo arabat dezhañ disoñjal penaos e pedas en Templ ar publikan gant ar Farizian : ar publikan ne oa ket savet e zaoulagad hep doujañs ebet, nag e zaouarn gant divergontiz, war-zu an neñv ; skeiñ. a rae war boull e galon, hag ec'h anzave e bec’hedoù klozet en e greiz, hag e c’houlenne ouzh Doue reiñ sikour dezhañ dre druez, tra m'en em gavas ar Farizian, mat evel ma oa. Setu perak an hini a veritas bezañ kentoc'h santelaet eo an hini a bedas er stumm-se, ha n'en devoa ket lakaet esper e silvidigezh er fiziañs en e zinammded e-unan, pa n'eus den ebet divlam. Met pediñ a rae gant izelegezh en ur anzav e bec’hedoù, hag an Hini a bardon d'an dud izel a galon a selaouas e bedenn.\nP/ Sonjomp ervat e peseurt stumm e tleomp bezañ dirak Doue ha dirak an Aelez, * Hag en em zalc'homp evit kanañ en doare ma kengano hor spered gant hor mouezh.\nU/ Ret eo deomp gouzout n'eo ket gant hir-gomzoù, met gant glanded ar galon ha glac’har an daeroù e vezomp selaouet. * Hag en em zalc'homp ...\nMEULGAN, C'hwi Doue a veulomp 568\nGant lidkan Zakaria, ant.\nKas a reas Jezuz an daouzek abostol da visioniñ, en ur gemenn dezho kement-mañ : It etrezek deñved kollet ti Israel.\nHeñvel eo Rouantelezh an Neñvoù ouzh ur c’hreunenn sezo a zo an hini vihanañ eus an holl hadoù ; met pa vez badet e sav hag e teu da vezañ brasoc'h eget an holl louzeier all.\nDistaolet eo dezhi he fec’hedoù niverus, o vezañ m'he deus karet kalz ; hogen an hini a bardoner nebeut dezhañ a gar nebeut ivez.\nEil Deiz-lid 305\nAotrou Doue, c’hwi nerzh ar re a esper ennoc’h, selaouit gant madelezh ouzh hor pedennoù : pa ne c’hell sempladurezh an den marvel ober hepdoc’h netra santel, roit dimp bepred ho kras d'hor skoazellañ ma c'hellimp heuliañ ervat ho kourc’hemennoù ha plijout deoc’h dre hor bolontez vat hag hon oberoù. Dre hon Aotrou ..\nGant lidkan Mari, antonenn\nWar hoc’h hent embannit Aviel ar rouantelezh : resevet hoc’h eus evit netra, roit evit netra.\nHa gant e-leizh a barabolennoù e prezege Jezuz ar Gomz. Met d'e ziskibien , pa oant en o fart, e tisplege pep tra.\nLavarout a reas Jezuz d'ar vaouez : da feiz he deus da salvet ; kae e peoc'h.\nDiouzh levr ar v/Varnerien 4-1-24\nHag ez adkrogas mibien Israel d’ober an droug ouzh daoulagad an Aotrou, Ehoud o vezañ marv.\nHag o gwerzhañ a reas an Aotrou e dorn Iabin, roue Kanaan, a rene en Asor. Penngadour e lu a oa Sisera, hag a oa o chom e Haroset ha Goim.\nHag e c'harmas mibien Israel etrezek an Aotrou, rak nav c'hant karr houarnet en devoa, hag e vac'home mibien Israel garv, abaoe ugent vloaz. 306\nDebora, ur vaouez profedez, gwreg, Lapidot a varne Israel d’ar mare-se. 5 En he c'hoazez e veze dindan Palmezenn Debora, etre Rama ha Betel, war venez Efraim; hag e pigne daveti mibien Israel evit bezañ barnet. 6 Hag e kasas gervel Barak, mab Abinoam, eus Kedes Neftali, hag e lavaras dezhañ : « Un urzh en deus roet an Aotrou, Doue Israel : Kae da strollañ (soudarded) war venez Tabor ; ganit dek mil den eus mibien Neftali hag eus mibien Zaboulon. 7 Hag e sachin davedout, war-zu froud Kishon penngadour lu Iabin, e girri hag e dolpad, hag e lakaat a rin ez torn ». 8 Hag e lavaras dezhi Barak : « Mar kerzhez ganin, e kerzhin ; mar ne gerzhez ket ganin, ne gerzhin ket ». 9 Hag hi da lavarout : « Kerzhout a rin ganit, met ne vo ket glorius evidout an hent a ri, rak e dorn ur vaouez e werzho an Aotrou, Sisera ».\nHag e savas Debora evit mont gant Barak da g/Kades. 10 Hag e c'halvas Barak Zaboulon ha Neftali da Gedes, hag e pignas war e roudoù dek mil soudard, hag e pignas gantañ Debora.\n11 Haber, ar C'heniad, a oa dispartiet eus Kaïn, eus mibien Hobab, breur-kaer Moizez, hag en devoa stennet e deltenn betek Dervenn Saananim, e-kichen Kades.\nHag e voe roet keloù da Sisera e pigne Barak, mab Abinoam, da venez Tabor. 13 Hag ec'h engalvas Sisera e holl girri, nav c'hant karr houarnet, hag an holl dud en devoa, eus Haroset -ha Goim da froud Kishon.\nHag e lavaras Debora da v/Barak : « Sav ! rak hiziv e lakaio an Aotrou Sisera ez torn : emañ an Aotrou o kerzhout ez raok ! » Hag e tiskennas Barak eus menez Tabor, dek mil den war e lerc'h. 15 Hag e spontas an Aotrou Sisera, e holl girri hag e holl gamp, gant barvenn ar c'hleze, dirak Barak hag e tiskennas Sisera diwar e garr, hag e tec'has war droad. 16 Ha Barak a redas war-lerc'h ar c'hirri ha war-lerc'h ar c'hamp, betek Haroset ha Goim ; Eil Deiz-lid 307\nhag e kouezhas holl gamp Sisera dindan barvenn ar c'hleze; ne vanas hini ebet.\nSisera a oa tec'het war e dreid betek tinell Yael, gwreg Haber, ar C'heniad, rak peoc'h e oa etre Iabin, roue Asor, ha ti Haber, ar Kina.\nHag e teuas er-maez Yael a-ziarbenn da Sisera, hag e lavaras dezhañ: « Deus tre, aotrou, deus tre du-mañ hep aon ! ». Hag ez eas ganti en he zinell, hag e c'holeiñ a reas-hi gant ur pallenn. 19 Hag e lavaras dezhi : « Ro din da evañ, mar plij, ur banne dour rak sec'hed am eus ! ». Hag hi da zigeriñ ur sac'had-ler laezh, da reiñ da evañ dezhañ ha d’e c'holeiñ. 20 Hag e lavaras dezhi : « Chom war dreuzoù an dinell, ha ma c'hoarvez d’unan bennak dont ha d’az koulennata en ur lavarout : Hag amañ, n’eus den ? e lavari : Nann ! ». 21Hag e kemeras Yael, gwreg Haber, ur piked tinell hag e lakas un horzh en he dorn, hag ez eas davetañ goustadik, hag e sankas ar piked en e ividig hag e fichas anezhañ en douar : hemañ, morgousket ha divi, a varvas. 22Hag e teuas Barak, war-lerc'h Sisera. Hag ez eas er-maez Yael a-ziarbenn dezhañ, hag e lavaras dezhañ : « Deus da welout an den a glaskez ». Hag ez eas ganti ; hag e oa eno Sisera, ledet marv, ar piked en e ividig.\nHag e sujas Doue, en deiz-se, Iabin, roue Kanaan, dirak mibien Israel. 24 Hag ez eas dorn mibien Israel garvoc'h e-keñver Iabin, roue Kanaan, ken n’o devoe distrujet Iabin, roue Kanaan.\nPEBEILGANENN 1 Kor 1, 27b. 29; 2 Kor 12, 9a; 1 Kor 1, 18b\nP/. Ar pezh a zo dinerzh er bed-man a zo bet dibabet gant Doue d'ober mezh d'ar re greñv, evit na c’hello den ebet en em veuliñ dirak Doue. * Rak an nerzh a gav e leunder e-kreiz ar sempladurezh.\nU/ Ar pezh n'eo-netra a. zo bet dibabet gant Doue evit kas da netra ar. re a zo un dra bennak. * Rak an nerzh ...\nEus Kelennskrid, sant Kiprianus eskob ha merzher,\n(Nn.8-9 : CSEL 3, 271-272),\nUr bedenn foran ha kumun evidomp-ni\nA-raok pep tra ne fellas ket d'ar C'hrist, Doktor ar peoc'h ha Mestr an unaniezh, e vefe ar bedenn afer pep hini en e bart e-unan, un dra graet. ez-prevez, pep hini,o pediñ evitañ e-unan hepken. Ne lavaromp ket Va Zad, hag a zo en neñvoù, na : Roit din hiziv va bara ! ; den ebet kennebeut ne c'houlenn evitañ e-.unan ma vefe pardonet dezhañ-eñ hepken e bec’hedoù, pe na vefe ket lezet da gouezhañ en temptadur, ha ma vefe diwallet diouzh an droug. Ur bedenn foran ez eo evidomp, ur bedenn gumun ; pa bedomp ne d-eo ket evit unan hepken, met evit ar Bobl a-bezh eo e pedomp ; rak, ni, ar Bobl a-bezh, ne reomp nemet unan hepken.\nDoue ar peoc'h ha Mestr an emglev mat en deus kelennet an unaniezh ; mennet eo bet gantañ ma pedfe pep unan evit an holl, evel m'en deus e-unan douget an holl en e greiz e-unan. Miret e voe al lezenn-se e-keñver ar bedenn gant an tri bugel bac’het e forn an tan ; pediñ a raent a-unan hag a-un galon, en unaniezh ar speredoù ; ar Skritur-Sakr, hag a zellez bezañ kredet, eo a gont kement-se, hag en ur ziskleriañ e peseurt stumm e pede an tri-se e ro ur skouer hag a zleomp-ni da heuliañ en hor pedennoù, evit ober hon-unan evelto. Neuze, eme ar Skritur, an tri den-se, evel gant ur genou hepken, a gane ur meulgan hag a lavare bennozh da Zoue. Komz a raent evel gant ur vouezh hepken, daoust n'en devoa ket ar C'hrist desket dezho c'hoazh pediñ.\nMeritout a rae o fedenn bezañ selaouet : efedus e voe, rak ur bedenn beoc'hus, didroidell ha speredel a c'hounez grasoù-mat an Aotrou. Evel-se e welomp o devoa an Ebestel ivez pedet a-unan gant an diskibien, goude ma oa savet an Aotrou d'ar baradoz : Holl e kendalc'hent da bediñ unan a galon, gant un nebeut gwragez ha Mari, Mamm Jezuz, ha gant e vreudeur. Kenderc'hel a raent da bediñ, unan a galon, en ur ziskouez war un dro nerzh Eil Deiz-lid 309\nha kumuniezh o fedenn ; rak Doue hag a laka an dud da vevañ unanet en un ti ne zegemer en e di doueel ha peurbadel nemet ar re a bed a-un galon.\nNa pegen bras, na pegen niverus, va breudeur karet, ez eo ar misterioù diskleriet e pedenn hor Salver ! Dastumet ez int e berr gomzoù, met pinvidik ez int e-keñver nerzh speredel. N'eus netra a-grenn en hor pedennoù hag en hon orezonoù hag a vefe bet ankounac'haet enklozañ en diverrañ-se eus kelennadurezh an neñv. Evel-henn, eme hor Salver, ec'h azeulot : Hon Tad hag a zo en neñvoù.\nAn den nevez, adc'hanet hag adlakaet gant Doue en e stad kentañ dre ar c'hras, a lavar da gentañ holl : Tad, rak deuet eo bremañ da vezañ mab. Deuet eo en e dra, eme sant Yann, hag e re n'o deus ket e zegemeret. Met da gement hini en deus e zegemeret en deus roet ar galloud da vezañ bugel da Zoue ; da neb a gred en e anv. Neb enta en deus kredet en e anv, hag a zo deuet da vezañ mab da Zoue, a zle kregiñ da lavarout trugarez, hag anzav ez eo Mab da Zoue peogwir ez eo krog da reiñ an anv a Dad d'an Doue a zo en neñvoù.\nPEBEILGANENN S 21(22), 23; 56(57), 10\nP/ Embann a rin hoc'h anv d'am breudeur * Ho meuliñ a rin e-kreiz ar vodadeg.\nU/ Ho meuliñ a rin e-touez ar pobloù, Aotrou, kanañ a rin deoc'h e mesk ar broadoù. * Ho meuliñ a rin ...\nAotrou Doue, c'hwi nerzh ar re a esper ennoc'h, selaouit gant madelezh ouzh hor pedennoù : pa ne c'hell sempladurezh an den marvel ober hepdoc'h netra santel, roit dimp bepred ho kras d'hor skoazellañ ma c'hellimp heuliañ ervat ho kourc’hemennoù ha plijout deoc'h dre hor bolontez vat hag hon oberoù. Dre hon Aotrou ...\nDiouzh levr ar v/Varnerien 6. 1-6. 11-24\ne reas mibien Israel an droug ouzh daoulagad an Aotrou, hag o lakas an Aotrou e dorn Madian, seizh vloaz.\nHag e voe rust dorn Madian war Israel. Gant aon rak Madian e reas mibien Israel trepasioù ha kevioù ha kreñvlec'hioù.\nPa 'n deveze hadet Israel, e pigne Madian hag Amalek, ha paotred ar Reter, hag ez aent dezho ;\nhag e kampent en-dro dezho hag e tistrujent trevadoù an douar, hag e teuent betek Gaza. Ne lezent ket bevañs en Israel, na dañvad, nag ejen, nag azen.\nGant o zropelloù e pignent, ha gant o zeltennoù e teuent ; kement ha karveged e oant niverus : i hag o c'hañvaled a oa diniver, hag e teuent e-barzh ar vro d’he distrujañ.\nHag e paouraas Israel meurbet en abeg da v/Madian, hag e c'harmas mibien Israel etrezek an Aotrou.\nHag e teuas Ael an Aotrou, a goazezas dindan an dervenn a oa en Efra, hag a oa da Joas eus Abiezer ; Gedeon, e vab, a oa o tornañ ed war ar waskell, evit e zistreiñ digant Madianiz. 12 Hag en em ziskouezas dezhañ Ael an Aotrou, a lavaras dezhañ : «An Aotrou ganit ! soudard kadarn ! » 13 Hag e lavaras dezhañ Gedeon : « Mar plij, Aotrou, mard emañ an Aotrou ganimp, perak e c'hoarvez ganimp kement-mañ ? Pelec'h emañ e holl vurzhudoù, o devoa kontet dimp hon tadoù en ur lavarout : Ya, eus an Egipt en deus hon savet an Aotrou. Bremañ avat, hon dilezel a ra an Aotrou hag hon lakaat e palv Madianiz ».\nHag e troas outañ an Aotrou hag e lavaras : « Kae gant an nerzh ac'h eus, ha salv Israel eus palv Madian. Daoust ha n’az kasan ket ? » 15 Hag e lavaras dezhañ : « Mar plij, Aotrou ! gant petra e salvin Israel ? Bez’ ez eo va ziegezh an hini paourañ e Manase, Trede Deiz-lid 311\nha me ar yaouankañ e ti va zad ». 16 Hag e lavaras dezhañ an Aotrou : « Me a vo ganit, hag e torni Madian evel un den en e unan ». 17 Hag e lavaras dezhañ : « Ac'hanta ! mar em eus kavet gras ouzh da zaoulagad e ri evidon ur sin eo te ac'h eus komzet ouzhin. 18 Na guita ket alese ken na zeuin d’az kaout hag em bo degaset va frof, a lakain dirazout ». Hag e lavaras : «Chom a rin ken na vi distro ».\nHa Gedeon a yeas da aozañ ur menn-gavr, gant un efa flourenn ha bara-kan. Ar c'hig a lakas en ur gest hag ar chaous en ur pod; hag ez eas d’e gaout dindan an dervenn, d’o c'hinnig. 20 Hag e lavaras dezhañ Ael an Aotrou : « Kemer ar c'hig hag ar bara dic'hoell hag o laka war ar roc'h-mañ, hag ar chaous a skuilhi ». Hag e reas evel-se.\nHag e kasas Ael an Aotrou beg ar vazh a oa en e zorn da stokañ ouzh ar c'hig hag ouzh ar bara-kan. Hag e pignas an tan eus ar roc'h, hag e tevas ar c'hig hag ar bara-kan ; hag Ael an Aotrou a yeas diouzh e zaoulagad. 22 Hag e welas Gedeon e oa Ael an Aotrou hemañ hag e lavaras Gedeon « Gwa, me ! Aotrou Doue, pa ’m eus gwelet Ael an Aotrou dremm ouzh dremm ! » 23\nHag e lavaras dezhañ an Aotrou : « Peoc'h dit ! bez dizaon, ne varvi ket ! » 24 Hag e savas eno Gedeon un aoter d’an Aotrou, hag he gervel a reas : « Aotrou-Peoc'h ». Betek hiziv emañ c'hoazh en Efra - Abiezer.\nPEBEILGANENN Iz 45, 3cd. 4Ab; Brn 6, 14b;\nkv.Iz 45, 6\nP/ Me, an Aotrou, an hini az kalv dre da anv, en abeg da Yakob, va servijer, ha da Israel va dilennad. * Kae gant an nerzh-se hag e tieubi Israel.\nU/ Ma ouezo an holl ez eo me an Aotrou ha n'eus hini all ebet. * Kae ...\nEus Kelennskrid sant Kiprianus eskob ha merzher\n(Nn.1 1 - 12 CSEL 3,274-275)\nHoc'h anv bezet santelaet\nNa pebezh trugarez a-berzh hor Salver, na pebezh teñzor a hegarated hag a vadelezh en hor c’heñver ! Fellet. ez eus bet dezhañ e lidfemp hor pedenn dirak Doue en doare ma rofemp d'an Aotrou Doue an anv a Dad, ha ma vefemp anvet ivez ni hon-unan mibien da Zoue, evel ma-z eo Eñ, ar C'hrist mab da Zoue. Biken n'en dije kredet hini ebet ac'hanomp implij an anv-se, mar n'en dije ket e-unan permetet dimp evel-se. Setu perak, va breudeur karet, e tleomp kaout soñj ha gouzout penaos, pa reomp hon Tad eus Doue, e tleomp en em ren evel bugale da Zoue, en hevelep feson m'en em blijo Doue an Tad ennomp-ni evel m'en em blijomp hon-unan ennañ.\nBevomp evel temploù da Zoue, ma vo anat emañ an Aotrou Doue o chom ennomp. Arabat ivez e vefe hon oberoù dizoare e-keñver ar Spered, rak, pa-z omp krog da vezañ tud speredel ha neñvel, e tleomp bezañ troet hepken da soñjal ha da ober traoù ar Spered ha traoù an Neñv. Rak an Aotrou Doue e-unan en deus lavaret : Ar re a roio gloar din, e roin-me gloar dezho, hag ar re am disprizo, me o disprizo. An Abostol benniget ivez, en unan. eus e lizheroù, a lavar : N'emaoc’h ket deoc'h-hu hoc'h-unan, rak prenet oc'h bet ha paeet ker. Roit gloar da Zoue ha dougit-eñ en ho korf.\nGoude-se e lavaromp : Hoc’h anv bezet santelaet. N'eo ket e c’houlennfemp evit hon Tad ma vefe santelaet gant hor pedennoù, met dre ma reketomp digant an Aotrou ma vefe santelaet e anv ennomp-ni. Evit gwir, gant piv e c’hellfe Doue bezañ santelaet, pa-z eo Eñ a ro ar santelezh ? Met p'en deus lavaret e-unan : Bezit santel pa-z on santel va-unan, e pedomp hag e c'houlennomp, pa-z omp bet santelaet dre ar vadeziant, ma kendalc'himp da vezañ ar pezh ez omp krog da vezañ. Ha bemdez e pedomp evit se. Bemdez hon eus ezhomm da vezañ santelaet ; peogwir e kouezhomp bemdez, e tleomp en em zizober eus hor pec’hedoù ouzh en em santelaat hep paouez.\nTrede Deiz-lid 313\nPetra eo ar santelezh-se hag a vez roet dimp gant madelezh tener an Aotrou Doue ? An Abostol hen lavar dimp : Na gadaled, nag idolerien, na paotred lik, nag avoultrerien, nag orgederien ouzh paotred, na laeron, na skraperien-arc'hant, na mezvierien, na droukprezegerien, na c’hwil-laeron, n'o devo perzh e rouantelezh Doue. Hag evit gwir, kement-se ez oc'h bet darn ac'hanoc'h, met en em c’hlanaet, en em santelaet, en em reizhet oc'h dre anv hon Aotrou Jezuz Krist ha dre Spered hon Doue. Lavarout a ra ez omp bet santelaet dre anv an Aotrou Jezuz Krist ha dre Spered hon Doue. Pediñ a reomp evit ma chomo ennomp ar santelezh-se. Ha peogwir e ro hon Aotrou hag hor Barner urzh d'an hini bet santelaet hag advevet gantañ da chom hep pec’hiñ hiviziken, betek gouzout n'en em gavfe gwashoc’h gantañ, e c’houlennomp outañ hep paouez en hor pedennoù, hen aspediñ a reomp noz-deiz, da ziwall ha da. wareziñ ar santelezh hag ar vuhez-se a zeu dimp eus gras Doue.\nPEBEILGANENN Yez 36, 123a.25a. 26a.27b;\nLev 11, 44b\nP Hag e santelain va anv bras. Hag e sparfin warnoc'h dour glan, hag e roin deoc'h ur galon nevez, ha va Spered a lakain en ho kreiz * Hag e rin diouzh ma kerzhot em reolennoù ha ma virot va setañsoù ha m'o sevenot.\nU/. Bezit santel, rak santel on-me. * Hag e rin diouzh ma kerzhot ...


Merañ Kumuniezh - Nat B.Good\nEvit bezañ war ar rouedadoù sokial en doare mat diouzh ho skeudenn.\n"Community management " (Merañ kumuniezh), met petra eo an dra-se ?\nBez eo an hollad a labourioù ha pleustroù a viz da gas war-raok merkoù, da lakaat war-wel ur framm, un embregerezh war ar rouedadoù sokial. Ar merour.ez kumuniezh a ra al labour-mañ el lec’h ma vez hollbouezus kaout ur spered krouer, ha diskouez perzhioù mat war ar skridaozañ, bezañ kad da luskat hag habaskaat an embannadennoù.\nNat B.Good a ya pelloc'h en ur ginnig deoc'h "Social Media Management" (merañ mediaioù enlinnenn) evit spisaat ar strategiezh a zo da lakaat e pleustr diouzh ar palioù a vez ganeoc'h, dre an dielfennañ eus ho pukennoù hag o ezhommoù.\nPenaos ? En ur zibab ar rouedadoù sokial a zereo ar gwellañ deusoudoc'h hag en ur zielfennañ plas ho merk war ar gwiad evit sevel al linenn-stur. Ar steuñv ober pe "social media planning" o teverañ eus se a gemer e kont ar gwellekaat menegeriñ, anaout loc'hoù al levezon (pratikoù fidel, blogerien, da skouer), embann danvez, derc’hel ho pratikoù feal en ho keñver, ha diorren ho kumuniezh. Pa vez meret mediaioù enlinnen e vez heuliet emdroadur ha disoc'hoù al labour lakaet war-sav a-drugarez d'an dielfennañ a vo tennet eus ar stadegoù, ha d’ar muzuliañ a vo graet eus emdroadurioù an heklev. Ha perak ? Evit spisaat ar strategiezh ma vez ret ha hag enkelc’hiañ emzalc’h hag ersavioù ar wedeidi evit tizhout ho palioù.\n• Gwelet a reomp asambles hoc'h ezhommoù ha palioù.\n• Da gentañ e kasomp deoc'h hor c'hinnig kenwerzhel a spisao ar strategiezh merañ mediaioù, al linenn stur hag ar budjed gouestlet. Ma n'oc'h ket a-du e adwelomp hor c'hinnig kenwerzhel evit ur c'hinnig all a zereo gwelloc'h ouzhouc'h.\n• Dont a reomp davetoc'h. Ha setu, deomp de'ï evit an tamm a avantur dijital asambles !\n• Eskemm a reomp evit termeniñ hoc'h ezhommoù. Evit hen ober e prêgit ganeomp diwar-benn hoc'h embregerezh, ho strollegezh pe ho kevredigezh, diwar-benn ho penn, diwar-benn an traoù a blij deoc'h, diwar-benn an traoù na blijont ket deoc'h, diwar-benn ho pratikoù feal, plijet gant ho kenlabour, hag ar re all, an danvez-pratikoù a vagit hunvreoù en o c'heñver. Berr-ha-berr e lârit deomp an holl draoù hol lakao da gompren ho talvoudoù hag ar re hol lakao en ho potoù.\n• Sevel a reomp ur studiadenn war ho kevezerien, gant ho hollved en em intromp. Kas a rit deomp ho skoroù kentañ (fotoioù, videoioù, hewelioù) hag e roomp deoc'h da lenn an deiziataer embann a-benn miz gant ar c'hinnigoù embann evitoc'h d'e wiriekaat.\n• Kadarnaat a rit ar pezh a zere outoc'h en deiziataer-embann. Chañch a reomp ar pezh ne zere ket outoc'h hag e-giz-se kement ha ma vez ezhomm betek ma vo mat deoc'h.\n• Ur wech an embannadennoù enlinenn e c'hortozomp gant dibasianted reaksion ho kumuniezh met gant gwask ebet atav, hañ !\nHa dalc'het e vo d'ober kement-mañ keit ha ma pado hor c'henlabour.\nEvit kregiñ mat ganti\n1 rouedad da zibabFacebook, Instagram, Twitter, LinkedIn\n4 embannadenn en hollbep miz\nAliañ er strategiezh Sokial Media\nSevel an deiziataer-embann\nEvezhiañ ar gennad labourerezh hag ar gevezerien\nLuskañ hag habaskaat an embannadennoù\nKrouiñ skorioù-gwelet ha peurlipat fotoioù\nBilañs ha danevell viziek\nEvit ezhommoù brasoc'h\n2 rouedad da zibabFacebook, Instagram, Twitter, LinkedIn\nDibab etre Brezhoneg ha Saozneg evel yezh an embann\nMerañ an darempredoù hag ar c'hemennadoù prevez\nEvit mont pelloc'h c'hoazh\n6 embannadenn evit bep rouedad sokialbep miz\nKredoù bruderezh, embannadennoù sponsoret hag all\nEvit bez' eus ar vegenn\n3 rouedad da zibabFacebook, Instagram, Twitter, LinkedIn\n4 embannadenn evit bep rouedad sokialbep miz\nHa dreist-holl e ranker dalc'hen soñj e vez kad Nat B.Good d'en em ober diouzh ar jeu ha da azasaat ho merañ mediaoù sokial ouzh hoc'h ezhommoù hag ouzh ho pudjed. Neuze, aes-mat deoc’h gouzout e vimp kontant da sevel ganeoc’h hag evidoc’h ar c’hinnig kenwerzhel diouzh ho ment hag ho muzul, hag a vo ar spletusañ evidoc’h. Ha kement-mañ e ken kaz ne glotfe ket hon treuziadoù gant ar pezh emaoc’h o klask hag o c’hortoz. Berr-ha-berr e c'hallomp ho sikour a-drugarez d'ur Merañ Kumuniezh diouzh ho c'hoant en ur virout ho palioù er bizer.\nDa bep ezhomm marketing ez eus un diskoulm dijital.\nKinnig dizoloiñ !\nGant ar c'hinnig-mañ, priziet 430€, dizoloit e-doug ur miz, mont en-dro ar Merañ Kumuniezh hag ec'h atoudoù, gouestlet penn-da-benn evit ma rafe berzh ho palioù. A-hed ur mizvezh e vez kinnget deoc'h : un deiziataer-embann, 6 embannadenn, 3 story gwellekaet, 1 eurvezh ambroug hag ur bilañs fin ar miz.\nPal ar c'hinnig "Dizoloiñ" a zo gwelet hag-eñ ez eo hoc'h ezhomm eus ur merañ diavaezet eus ho rouedadoù sokial ret pe get. Goude-se ma ne faot ket deoc'h derc'hel da vont, ne vimp ket ofañset abalamour m'hon do roet deoc'h an holl danvez a c'hellemp reiñ, alioù ha testenioù a skiant-prenet hag all. Gounezet ho po emrenerezh ha kompren a reoc'h gwelloc'h penaos ez a en-dro ar mediaioù sokial. Goude ar mizvezh-mañ ma faot deoc'h derc'hel da vont e vo kavet evidoc'h an diskoulm a gloto gant hoc'h ezhommoù hag ho pudjed.\nDa beseurt mare ez eo gwelloc'h postañ un embannadenn ?\nN'eus reolenn ebet. An eurvezhioù embann a vez mat evit un embregerezh a c'hallo nompas mont en-dro evit unan all.\nDa zigentañ e vo hervez ar rouedad pe ar rouedadoù e vezoc’h, met dreist-holl e vo diouzh ho heklev. Dre vras e ranker arselliñ ar stadegoù evit keidañ hoc’h eurvezhioù hag ho tevezhioù embann diouzh ar postoù a vez ar gwellañ disoc'hoù ganto.\nGant peseurt rouedad sokial e rankan kregiñ evit ma vefe heweloc'h ma embregerezh ?\nN'eus redi panevet e ranko bez’ resisaet ho palioù da gentañ-holl. Hag mui pe vui e talv kement ha respont da zaou c'houlenn :\n1- Da biv e vo postet hoc'h embannadennoù (ho pukennoù) ?\n2- Petra a ginnigoc'h (an danvezioù diouzh ho produioù / servijoù) ?\nPep rouedad a c'heller anavezout diouzh e zibarelezh e-keñver niver e heklevioù, an ton da gas an embannoù, mentoù ar postoù, h.a.... Termenadur ar palioù an hini eo a laka da c'hoût peseurt rouedad a vo an hini dereatañ evit kregiñ ganti.\nMersi bras Nat B Good. Ho sikour a raïo da ziorren ho kevredigezh a-drugarez d'he barregezh e Merañ Kumuniezh. Mailhez eo-hi war he micher, ha poaniañ a ra kenañ-ken evit ma vefe he labour deus ar vegenn.\nRonan Le Guellec, Loull Drum\nEvit ma embregerezh he deus Natbgood kaset din ur sell all war ar rouedadoù sokial hag ur vervidigezh a vennozhioù. Nat a vez atav oc'h en em soñjal ha, bez' emañ an disoc'hoù amañ. Gant treuziadoù "diouzh ho muzulioù" e ya hi diouzh hon ezhommoù. Erbediñ a ran anezhi ouzhoc'h.\nA. Boënnec, L'Opticienne Bigoudène